Versindaba » Blog Archive » Louis Esterhuizen. Kwartet vir die einde van die tyd
Wednesday, January 15th, 2014 | Binneblik, Louis Esterhuizen.
3 Kommentare op “Louis Esterhuizen. Kwartet vir die einde van die tyd”
Hierdie musiek is inderdaad ‘n 20ste-eeuse hoogtepunt. Sy werk vir klavier is ook ongelooflik: Pierre-Laurent Aimard het onlangs ‘n lieflike CD, Hommage a Messiaen, uitgereik, met onder andere ‘n klomp van die Preludes daarop. Gaan vanaand die Kwartet luister: dankie dat jy ons aan die datum herinner het, Louis!
Desmond, ek stem heeltemal saam. Maar so ook sy liedere, sy orrelmusiek, ens. ens. Wat my aangryp omtrent die ontstaan van die kwartet, is die ongelooflike toewyding wat dit moes geverg het om te midde van daardie haglike omstandighede in ‘n konsentrasiekamp musiek van daardie statuur te kon skep. So volledig IN die moment en/of situasie. Paul Celan se gedigte het byvoorbeeld later gekom, so ook ander kunswerke waaraan ‘n mens kan dink. Maar om daar te sit en jou tyd kreatief te verwyl?! Hel, dit wil gedoen wees … Nietemin, myns insiens is die beste opname dié van die groep “Chamber Music Nortwest” op die Delos-etiket. Saam met Messiaen se “Quatuor pour la fin du temps” is daar ook nog Bartok se “Contrasts” om te geniet … En dankie vir die Pierre-Laurent Aimard verwysing; Simfy het dit en ek sit nou hoeka te lekker en luister. Meesterlik, inderdaad.
Louis, Aimard is ‘n meester, veral wanneer dit kom by 20ste-eeuse musiek. Sy opname van Ligeti se Etudes is een van die beste CD’s wat ek besit. Sy onlangse Beethoven-opnames was vir my minder boeiend; en sy Debussy, alhoewel ‘n interessante korrektief op die oordrewe ‘waterirgheid’ van so baie opnames, het nie heeltemal oortuig nie. Te abstrak; nie visueel genoeg nie. Sy opname van Bach se Die Kunst Der Fuge is egter asemrowend; nog een van my gunstelinge. Maar luister die Ligeti; dit is fenomenaal.